open-index/open-wikipedia-markdown huggingface dataset:
ஆகால் மாகாணம்

**அஹால் பிராந்தியம்** அல்லது **அஹால் மாகாணம்** (*Ahal Region*,துருக்குமேனிய மொழி : Ahal welaýaty; பாரசீக மொழியிலிருந்து *آخال Axāl*) என்பது  துருக்மெனிஸ்தான் நாட்டின் பிராந்தியம் அல்லது மாகாணங்களில் ஒன்றாகும். இது நாட்டின் தெற்கு மையத்தில், ஈரான் மற்றும் ஆப்கானிஸ்தானின் எல்லையில் கோபெட் டேக் மலைத்தொடரில் உள்ளது . இதன் பரப்பளவு   ஆகும். இதன்  மக்கள் தொகை 939,700 (2005 est. ) ஆகும்.

அஹால் மாகாணத்தின் தெற்கில் ஈரானும், ஆப்கானித்தானும் சர்வதேச எல்லையாக உள்ளன. மாகாணத்தின் மேற்கில் பால்கன் மாகாணமும், வடக்கில் டகோகுஸ் மாகாணம் மற்றும் லெபாப் மாகாணமும், கிழக்கில் மேரி மாகாணமும் எல்லைகளாக அமைந்துள்ளன

## கண்ணோட்டம்
2000 ஆம் ஆண்டில், அஹால் வட்டாரமானது துர்க்மெனிஸ்தான் நாட்டின் மக்கள்தொகையில் 14%, மொத்த வேலைவாய்ப்பில் 11%, வேளாண் உற்பத்தியில் 23% (மதிப்பின்படி) மற்றும் நாட்டின் மொத்த தொழில்துறை உற்பத்தியில் 31% வகிக்கிறது.

அஹால் வட்டாரத்தில் வேளாண்மைக்கு காரகும் கால்வாய் வழியாக பாசனம் செய்யப்படுகிறது. இது மாகாணத்தின் கிழக்கு முதல் மேற்கு வரை மாகாணம் முழுவதும் நீண்டு, துர்க்மெனிஸ்தானின் தெற்கு எல்லைவரை செல்கிறது. மற்றொரு நீர் ஆதாரமாக தேஜென் ஆறு உள்ளது. இது ஆப்கானிஸ்தானில் இருந்து மாகாணத்தின் தென்கிழக்கு மூலையில் வடக்கே பாய்கிறது. இதன் குறுக்கே தேஜென் நகருக்கு தெற்கே இரண்டு பெரிய நீர்த்தேக்கங்கள் கட்டப்பட்டுள்ளன.

அஹால்   1881 ஆம் ஆண்டில் நடந்த ஜியோக் டெப் போருக்காக அறியப்படுகிறது, இன்று ஒரு புதிய பள்ளிவாசல் தலத்துக்காகவும்,   பஹெர்டன் நிலத்தடி வெந்நீர் ஏரிக்கு (கோவ் அடா சுண்ணாம்புக் கரடு குகை)  என்னும் இரண்டுக்காகவும் அறியப்படுகிறது. இவை இரண்டும் மேற்கு அசுகாபாத்தில் உள்ளன.

அஹால் மாகாணத்தின் தலைநகரான அனியூ (அல்லது அனாவ்) ஆகும். இது அஷ்கபாத்தின் தென்கிழக்கு புறநகரில் உள்ள ஒரு நகரமாகும். மற்றொரு குறிப்பிடத்தக்க நகரமானது மேரி மாகாணத்தின் எல்லைக்கு அருகே தென்கிழக்கில் உள்ள தேஜென் ஆகும். துர்க்மெனிஸ்தானின் மிகப்பெரிய நகரமான அஷ்கபாத், அஹால் மாகாணத்தால் சூழப்பட்டுள்ளது, ஆனால் இது மாகாண அதிகார எல்லைக்கு வெளியே ஒரு சிறப்பு தலைநகர் மாவட்டமாக உள்ளது.

## மாவட்டங்கள்
2018 சனவரி 5 முதல், அஹால் மாகாணம் ( *அஹல் வெலாசாட்டி* ) ஏழு மாவட்டங்களாக ( *எட்ராப்*, பன்மை *எட்ராப்ளர்* ) பிரிக்கப்பட்டுள்ளது:

# அக் புக்தாஸ் 
# பாபாடையன் 
# பெஹர்டன் (முன்பு பஹார்லி) 
# கோக்தீபி 
# காகா 
# சரஹஸ் 
# தேஜன்

2017 சனவரி முதல் நாளின்,  நிலவரப்படி, மாகாணத்தில் எட்டு மாநகரங்கள் (города அல்லது *şäherler* ), ஒன்பது நகரங்கள் (посёлки அல்லது *şäherçeler* ), 89 கிராமப்புற அல்லது கிராம சபைகள் (сельские советы அல்லது *geňeşlikler* ), மற்றும் 235 கிராமங்கள் (села, ob அல்லது *obalar* ) போன்றவை உள்ளன. இருப்பினும், ஜனவரி 5, 2018 நிலவரப்படி, மாகாணங்கள், மாவட்டங்கள் மற்றும் நகராட்சிகளின் முதன்மை பட்டியலில் ஏழு மாநகரங்கள் மட்டுமே பட்டியலிட்டுள்ளன.

* மாநகரங்கள் பின்வருமாறு: 
** அனியூ 
** பாபாடையான் 
** பஹிர்தீன் 
** கோக்தீப் 
** காகா 
** சரஹ்ஸ் 
** தேஜின்

2013 மே நிலவரப்படி, அஹால் மாகாணத்தின் ருஹாபத் மாவட்டமும் அபாதான் நகரமும் (இன்று பாஸ்மெசின் என்று அழைக்கப்படுகிறது) அஷ்கபாத் நகரத்தில் இணைக்கப்பட்டன. 2018 சனவரியியல், அஹால் மாகாணத்தின் பாபாதஹான் மாவட்டம் நிறுவப்பட்டது, மேலும் காக்கா, தேஜென், சாராஸ் மாகாணங்கள் மீண்டும் மறுவரையறை செய்யப்பட்டன. அதே ஆணையில், பஹார்லியின் முன்னாள் பெயரான, பெஹர்டன் மீண்டும் வைக்கப்பட்டது, மற்றும் ஆல்டின் அசிர் மாவட்டம் அகற்றப்பட்டது.

## குறிப்புகள்

## வெளி இணைப்புகள்

பகுப்பு:துருக்மெனிஸ்தானின் பிராந்தியங்கள்
உமெரா அகமது

**உமெராஅகமது** (Umera Ahmad(     ) (பிறப்பு 10 டிசம்பர் 1976) ஒரு பாகிஸ்தான் எழுத்தாளர் மற்றும் திரைக்கதை எழுத்தாளர் ஆவார் . *மேரி ஜாத் ஜாரா-இ-பெனிஷன்* என்ற நாடக தொடருக்கான  லக்ஸ் ஸ்டைல் விருதில் சிறந்த எழுத்தாளர் விருது உட்பட பல்வேறு விருதுகளை அவர் பெற்றுள்ளார்.

## தனிப்பட்ட வாழ்க்கை
உமேரா அகமது டிசம்பர் 10, 1976 அன்று பாகிஸ்தானின் குஜ்ரான்வாலாவில் பிறந்தார். சியால்கோட்டிலுள்ள முர்ரே கல்லூரியில் இவர் ஆங்கில இலக்கியத்தில் முதுகலைப் பட்டம் பெற்றார். அதே கல்லூரியில் 20 ஆம் நூற்றாண்டின் மிகவும் புகழ்பெற்ற மற்றும் திறமையான அறிஞர்கள் மற்றும் கவிஞர்களில் ஒருவரான அல்லாமா முஹம்மது இக்பால் கல்வி பயின்றார்.   .

உமேரா அகமது மிகச் சிறிய வயதிலிருந்து கல்லூரியில் படிக்கும் வரை தனது எழுத்துப் பணியினைத் தொடர்ந்தார். தனது கையெழுத்து சிறப்பாக இருந்ததனால் தான் முதல் புதினம் எழுதியதாக இவர் கூறினார்.அந்த முதல் புதினமான ஜிந்தகி குல்சார் ஹை 1998 ஆம் ஆண்டில் கவாடீன் என்ற பெண்கள் மாதாந்திர இதழில் வெளியிடப்பட்டது.  வாசகர்கள் மத்தியில் இந்த புதினம் பரவலாக புகழ் பெற்றது. இதில் உள்ள பெண் நாயகி கஷாஃப், தனது தனிப்பட்ட வாழ்க்கையில் வரக்கூடிய கடுமையான நிதி நெருக்கடிகளை எதிர்த்துப் போராடும் ஒரு திறமையான மற்றும் கடின உழைப்பாளி மாணவராக சித்தரிக்கப்படுகிறார். அவரது தாயாருக்கு குழந்தைப் பேறு இல்லாத போது அவரின் தந்தை இரண்டாவது திருமணம் செய்து கொண்டார். பின்னர் தனது முதல் மனைவியையும் மூன்று மகள்களையும் அவர்களின் விருப்பத்திற்கு விட்டுவிட்டார்.இந்தக் கதையின் மூலமாக இவர் தொலை நோக்குப் பார்வையுள்ள எழுத்தாளராக அறியப்பட்டார்.

இவர் முழு நேர எழுத்துப் பணியினைத் துவங்குவதற்கு முன்பாக இவர் சியால்கோட்டின் கேம்பிரிட்ஜ் பிரிவான ரானுவப் பொதுப் பள்ளியில் இவர் கற்பித்தல் பனியினை மேற்கொண்டார். மேலும் இவர் பாகிஸ்தானில் மிக முக்கியமான மாதாந்திர இதழ்களான கவடீன் மற்றும் ஷுவாவுக்காக தொடர்ந்து எழுதினார். மேரி ஜாத் ஸர்ரா-இ-பீ-நிஷான், இமான் உமீத் அவுர் மொஹாபத், அமர் பெயில், ஹாசில், மற்றும் லா ஹாசில் போன்ற அவரது கதைகள் சக எழுத்தாளர்களிடம் இருந்து இவர் தனித்து தெரியக் காரணமாக அமைந்தது. சமுதாயத்தில் பெண்களின் பங்கைப் பற்றிய அவரது சித்தரிப்புகள் குறித்த படைப்புகள் ஆரம்பத்தில் கடும் விமர்சனங்களை எதிர்கொண்டது.

## வரிவடிவம்
உமேரா அகமது பல ஆண்டுகளாக வரிவடிவ ஆலோசகராகவும் பணியாற்றி வருகிறார். அவர் பாகிஸ்தானில் உள்ள அனைத்து முக்கிய தொலைக்காட்சி வரிசைகள்  மற்றும் தயாரிப்பு நிறுவனங்களுடன் பணியாற்றியுள்ளார். அவரது வழிகாட்டுதலின் கீழ் எழுதப்பட்ட தொலைக்காட்சி நிகழ்ச்சிகள் மற்றும் நாடகங்கள் விருதுகளை வெல்வதற்கும், விமர்சன ரீதியான பாராட்டுகளைப் பெறுவதற்கும், வணிக ரீதியான வெற்றிகளைப் பெற்றுள்ளன.

#### தரார்
உமேரா அகமதுவின் வழிகாட்டுதலிலும் மேற்பார்வையிலும் கைசெரா ஹயாத் எழுதிய ஒரு தொடரர் தாரார் ஆகும். இது 2014 இல் ஆரி டிஜிட்டலில் ஒளிபரப்பப்பட்டது.

#### டைஜஸ்ட் எழுத்தாளர்
டைஜஸ்ட் ரைட்டர் என்பது உமேரா அகமதுவின் வழிகாட்டுதலிலும் மேற்பார்வையிலும் மடீஹா ஷாஹித் எழுதிய ஒரு தொடர். இது ஹம் தொலைக்காட்சியில் 2014 இல் ஒளிபரப்பப்பட்டது. இது மிகப்பெரிய வெற்றியைப் பெற்றது.

## குறிப்புகள்

பகுப்பு:பாக்கித்தானிய எழுத்தாளர்கள்
பகுப்பு:1976 பிறப்புகள்
பகுப்பு:வாழும் மக்கள்
மிட்செல் சான்ட்னர்

**மிட்செல் ஜோசஃப் சான்ட்னர்** (*Mitchell Josef Santner*, பிறப்பு: 5 பிப்ரவரி 1992) என்பவர் நியூசிலாந்து துடுப்பாட்ட அணியைச் சேர்ந்த துடுப்பாட்டக்காரர் ஆவார். பன்முக வீரரான இவர் இடது-கை மட்டையாளரும் இடது-கை மரபுவழாச் சுழல் பந்துவீச்சாளரும் ஆவார். 2019ஆம் ஆண்டு முதல் ஐபிஎல் போட்டிகளில் சென்னை சூப்பர் கிங்ஸ் அணிக்காக விளையாடி வருகிறார்.

## மேற்கோள்கள்

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1992 பிறப்புகள்
பகுப்பு:சென்னை சூப்பர் கிங்ஸ் துடுப்பாட்டக்காரர்கள்
கல்வராயன்மலை வட்டம்

**கல்வராயன் மலை வட்டம்** தமிழ்நாட்டின் கள்ளக்குறிச்சி மாவட்டத்தில்  உள்ள 7 வட்டங்களில் ஒன்றாகும். விழுப்புரம் மாவட்டப் பகுதிகளைக் கொண்டு கள்ளக்குறிச்சி மாவட்டம் புதிதாக நிறுவப்பட்ட போது 14 நவம்பர் 2019 அன்று புதிதாக இவ்வருவாய் வட்டம் நிறுவப்பட்டது. 

கல்வராயன்மலை வட்டம், கல்வராயன் ஊராட்சி ஒன்றியத்தின் 15 கிராம ஊராட்சிகளைக் கொண்டது.  இப்புதிய வருவாய் வட்டத்தின் நிர்வாகத் தலைமையிடம் கல்வராயன் மலை ஆகும்.

## புவியியல்
கள்ளக்குறிச்சி மாவட்டத்தின் மேற்குப் பகுதியில் அமைந்த கல்வராயன்மலை வட்டம்   பரப்பளவு கொண்டது. இதன் வடகிழக்கில் சங்கராபுரம் வட்டம், தென்கிழக்கில் சின்னசேலம் வட்டம் அமைந்துள்ளது.இதன் தெற்கிலும், மேற்கிலும் சேலம் மாவட்டத்தின் பெத்தநாயக்கன்பாளையம் வட்டம் உள்ளது.  இதன் வடமேற்கில் தருமபுரி மாவட்டத்தின் அரூர் வட்டம் உள்ளது. மற்றும் வடக்கில் திருவண்ணாமலை மாவட்டத்தின் தண்டராம்பட்டு வட்டம் உள்ளது. இவ்வட்டத்தில் மணி முத்தா ஆறுகள் மற்றும் கோமுகி ஆறு பாய்கிறது.

## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின்படி,   பரப்பளவு கொண்ட இவ்வட்டத்தின் மக்கள் தொகை 41,025 ஆகும்.

## மேற்கோள்கள்


*
திருவெண்ணெய்நல்லூர் வட்டம்

**திருவெண்ணெய் நல்லூர் வட்டம்**, தமிழ்நாட்டின் விழுப்புரம் மாவட்டத்தின் 9 வருவாய் வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம் திருவெண்ணெய்நல்லூரில் இயங்குகிறது. விழுப்புரம் வருவாய் கோட்டத்தில் உள்ள திருவெண்ணெய் நல்லூர் வட்டம் அரசூர், திருவெண்ணெய்நல்லூர், சித்தலிங்கமடம் என மூன்று *ஃபிர்கா* எனப்படும் உள்வட்டங்களையும்; 66 வருவாய் கிராமங்களையும் கொண்டது.

இவ்வட்டத்தில் திருவெண்ணெய்நல்லூர் ஊராட்சி ஒன்றியம் மற்றும் திருவெண்ணெய்நல்லூர் பேரூராட்சி உள்ளது.

## வருவாய் கிராமங்கள்

### அரசூர் [[உள்வட்டம்|உள்வட்டத்தின்]] வருவாய் கிராமங்கள்
# அரசூர்
# அத்திபட்டு
# அரும்பட்டு
# ஆனத்தூர்
# ஆலங்குப்பம்
# ஆணைவாரி
# இருவேல்பட்டு
# சித்தானங்கூர்
# சேமங்கலம்
# கரடிபாக்கம்
# கண்ணாரம்பட்டு
# காரபட்டு
# காந்தலவாடி
# கீழ்தணிலாம்பட்டு
# குமாரமங்கலம்
# கூரானூர்
# மாமண்டூர்
# மாதம்பட்டு
# மேல்தணிலாம்பட்டு
# பருகம்பட்டு
# பேரங்கியூர்
# பொய்கைஅரசூர்
# திருமுண்டிச்சரம்
# தென்மங்கலம் 

### திருவெண்ணெய் நல்லூர்  [[உள்வட்டம்|உள்வட்டத்தின்]] வருவாய் கிராமங்கள்
# அண்ராயநல்லூர்
# ஆமுர்
# இளந்துரை
# எரளுர்
# ஏமப்பூர்(வடக்கு)
# ஏமப்பூர்(தெற்கு)
# ஏனாதிமங்கலம்
# துலக்கம்பட்டு
# கொங்கராயநல்லூர்
# கொத்தனூர்
# கீழமங்கலம்
# சரவணபாக்கம்
# சாத்தனூர்
# சின்ன செவலை
# சிறுவானூர்
# சிறுமதுரை
# செம்மார்
# பனப்பாக்கம்
# பெரியசெவலை
# பையூர்
# மணக்குப்பம்
# மழவராயனூர்
# மழையம்பட்டு
# மாரங்கியூர்
# மேலமங்கலம்
# தடுத்தாட்கொண்டூர்
# திருவெண்ணெய்நல்லூர்(தெற்கு)
# திருவெண்ணெய்நல்லூர்(வடக்கு)
# தி.எடையார்
# வளையாம்பட்டு 

### சித்தலிங்கமடம் [[உள்வட்டம்|உள்வட்டத்தின்]] வருவாய் கிராமங்கள்
# அரிங்குரிங்கை
# அக்கனூர்
# ஒட்டந்தல்
# கொண்டசமுத்திரம்
# கொணலவாடி
# சித்தலிங்கமடம் (தெற்கு)
# சித்தலிங்கமடம் (வடக்கு)
# பாவந்தூர்
# பெண்ணைவலம்
# மெய்யூர்
# தி.புதுப்பாளையம் 
# தி.கொளத்தூர்

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி,  30,405 குடியிருப்புகள் கொண்ட திருவெண்ணெய்நல்லூர்  வட்டத்தின் மக்கள் தொகை 135,304 ஆகும். இதில் ஆண்கள்  68,577 மற்றும் பெண்கள் 66,727 உள்ளனர்.

## மேற்கோள்கள்

பகுப்பு:விழுப்புரம் மாவட்ட வட்டங்கள்
பூட்டானில் மதம்

பூட்டானில் உத்தியோகபூர்வ மதம் வச்சிராயன பெளத்தம் ஆகும். பூட்டான் அரசியலமைப்பின் படி ஒரு  பெளத்த நாடு மற்றும் பெளத்தம் நாட்டில் முக்கியப் பங்கு வகிக்கிறது.  பெளத்தம் என்பது பூட்டானின் கலாச்சார பாரம்பரியம் மற்றும் அதன் மக்களின் அடையாளமாகும். மத சுதந்திரம் மன்னரால் உறுதி செய்யப்படுகிறது. 770,000 மக்கள்தொகையில் ஏறக்குறைய 75 சதவீதம் பேர் கக்யு பள்ளியின் துருக்பா பரம்பரை, திபெத்திய பெளத்தத்தின் நைங்மா பள்ளி அல்லது புத்த மதத்தின் மற்றொரு பள்ளி ஆகியவற்றைப் பின்பற்றுகின்றனர் . மீதமுள்ள 25 சதவீதம் பேர், முக்கியமாக லோட்சம்பாக்கள் இந்து மதத்தை பின்பற்றுகிறார்கள் .

## பெளத்தம்
திபெத்திய குடியேறியவர்களின் சந்ததியினரான நல்கோப் மக்கள், மேற்கு மற்றும் மத்திய பகுதிகளில் உள்ள பெரும்பான்மையான மக்களை உள்ளடக்கியது மற்றும் பெரும்பாலும் கக்யு வச்சிராயனாவின் திருக்பா பரம்பரையை பின்பற்றுகிறார்கள். நாட்டின் அசல் குடியிருப்பாளர்களின் சந்ததியினரான சார்சாப்சு கிழக்கில் வாழ்கிறார். சில சார்சாப்சு போன் கூறுகளுடன் இணைந்து பௌத்த மதத்தை பின்பற்றுவதாக கூறப்படுகிறது, மற்றவர்கள் ஆன்ம வாதம் மற்றும் இந்து மதத்தை பின்பற்றுகிறார்கள்.

கக்யு மற்றும் நைங்மா புத்த மடாலயங்களை அரசாங்கம் ஆதரிக்கிறது. அரச குடும்பம் நைங்மா மற்றும் கக்யு  பெளத்த மதங்களின் கலவையை கடைப்பிடிக்கிறது மற்றும் பல குடிமக்கள் "கன்யுன்-ஜுங்த்தெரெல்" என்ற கருத்தை நம்புகின்றனர், அதாவது "காக்யூபா மற்றும் நிங்மாபா ஒன்று" என்று பொருள்படும்.

## இந்து மதம்
இந்துக்கள், முக்கியமாக தெற்கில், இந்து மதத்தை பின்பற்றுகிறார்கள் . பூட்டானில் முக்கியமாக லோட்சம்பா இனத்தைச் சேர்ந்த சுமார் 200,000 இந்துக்கள் உள்ளனர். அவர்கள் நாட்டின் மக்கள் தொகையில் 23% ஆக உள்ளனர், மேலும் இந்து மதம் நாட்டின் இரண்டாவது பெரிய மதமாகும்.

பூட்டானின் தலைமை மடாதிபதி ஜெ கென்போவால் 2012 ஆம் ஆண்டில் திம்புவில் முதல் இந்து கோவில் கட்டப்பட்டது, இந்துக்கள் சிறிய மற்றும் நடுத்தர அளவிலான குழுக்களில் தங்கள் மதத்தை பின்பற்றுகிறார்கள். லோட்சம்பா இனக்குழுவினரிடையே இந்து மதம் மிகவும் பொதுவானது, இருப்பினும் நியாயமான அளவு லோத்சம்பா பெளத்தத்தையும் பின்பற்றுகிறது.

## போன் பெளத்தம்
போன், நாட்டின் ஆன்ம வாத மற்றும் ஷாமன் மத நம்பிக்கை அமைப்பு, இது இயற்கையின் வழிபாட்டைச் சுற்றி வருகிறது மற்றும் பெளத்த மதத்திற்கு முந்தியுள்ளது. போன்பூசாரிகள் பெரும்பாலும் பெளத்த பண்டிகைகளில் போன் சடங்குகளைச் செய்கிறார்கள் மற்றும் உள்ளடக்கியிருந்தாலும், மிகக் குறைவான குடிமக்கள் இந்த மதக் குழுவிற்கு மட்டுமே கட்டுப்படுகிறார்கள்.

## கிறித்துவம்
கிறிஸ்தவர்கள் சிறிய எண்ணிக்கையில் உள்ளனர், குறிப்பாக நேபாள இனக்குழுவில். 2007 ஆம் ஆண்டின் ஒரு அறிக்கையின்படி, நாட்டில் கிறிஸ்தவ மிஷனரிகள் யாரும் இல்லை, இருப்பினும் சர்வதேச கிறிஸ்தவ நிவாரண அமைப்புகளும் ரோமன் கத்தோலிக்க இயேசு சபை பாதிரியாரும் கல்வி மற்றும் மனிதாபிமான நடவடிக்கைகளில் ஈடுபட்டனர். கிறித்துவம் முதன்முதலில் பூட்டானுக்கு 17 ஆம் நூற்றாண்டின் பிற்பகுதியில் போர்த்துகீசிய இயேசு சபை கொண்டுவரப்பட்டது, ஆனால் போதனைகள் பூட்டானிய மக்களின் பக்தியுள்ள பெளத்தர்களிடையே அதிக ஈடுபாடு பெறத் தவறிவிட்டன.

## இசுலாமியம்
2010 ஆம் ஆண்டில், பியூ ஆராய்ச்சி மையம் 0.1% மக்கள் முஸ்லிம்கள் என்றும் பூட்டான் அரசியலமைப்பின் படி அங்கு இசுலாத்திற்கு அங்கீகாரம் இல்லை என்றும் மதிப்பிட்டுள்ளது.

2007 ஆம் ஆண்டில், வச்சிராயன நம்பிக்கைகளுக்கு இணங்க அழுத்தம் கொடுக்கப்பட்ட வன்முறை பற்றிய தகவல்கள் எதுவும் இல்லை. மத நம்பிக்கை அல்லது நடைமுறையின் அடிப்படையில் சமூக துஷ்பிரயோகம் அல்லது பாகுபாடு பற்றிய தகவல்கள் எதுவும் இல்லை.

## குறிப்புகள்

பகுப்பு:பூட்டான்
மன்சூர் அகமது

**மன்சூர் அகமது** (Manzoor Ahmed**)** டி.எஸ்.சி ( உருது : منظور born; பிறப்பு 11 மார்ச் 1934) ஒரு பாகிஸ்தான் விஞ்ஞானி மற்றும் விஞ்ஞான தத்துவஞானி  ஆவார். தற்போது இவர் சிந்து மாகாணத்தின் கராச்சியில் உள்ள உஸ்மான் இன்ஸ்டிடியூட் ஆப் டெக்னாலஜி  ரெக்டராக பணியாற்றி வருகிறார்.  மற்றும் விஞ்ஞான தத்துவம் துறை பற்றிய கட்டுரைகள் மற்றும் நூல்களை ப வெளியிட்டதன் முலம் இவர் சர்வதேச அளவில் பரவலாக அறியப்பட்டார். இவர்  தத்துவ பேராசிரியராக பணியாற்றி வந்துள்ளார் . 

## சுயசரிதை

### ஆரம்பகால வாழ்க்கை மற்றும் கல்வி
மன்சூர் அகமது உத்தரபிரதேச மாநிலம்  ராம்பூரில் மார்ச் 11, 1934 இல் உருது மொழி பேசும் குடும்பத்தில் பிறந்தார்.  அவரது பெற்றோர் வீட்டுக் கல்வி முறையில் இவரைப் பயிற்றுவித்தனர்.  பின்னர் இவர்  ஒரு உள்ளூர் நடுநிலைப் பள்ளியில் சேர்க்கப்பட்டார். மேலும் தனது ஏழு வயதில் உயர்நிலைப் பள்ளியில் சேர்ந்தார். அங்கு கல்வியில் இவர்  சிறந்து விளங்கினார்.  அஹ்மத் உயர்நிலைப் பள்ளியில் பட்டம் பெற்றார்.  மேலும் மாநில அளவில் மெட்ரிகுலேஷன் தேர்வில் முதலிடம் பிடித்தார்.  இவர்  ராசா இன்டர்-கல்லூரியில் (ஆர்.ஐ.சி) பயின்றார்.அங்கு இவர்  அறிவியல் மற்றும் தத்துவ பிரிவினைப்  பயின்றார். மேலும் பல்கலைக்கழக கல்லூரி தேர்வில் முதலிடம் பிடித்தார். அஹ்மத் அவரது குடும்பத்தினரால் மருத்துவம் படிக்க கேட்டுக்கொள்ளப்பட்டார். எனவே இவர்  லக்னோவில் உள்ள கிங் ஜார்ஜ் மருத்துவ பல்கலைக்கழகம், லாகூரில் உள்ள கிங் எட்வர்ட் மருத்துவக் கல்லூரி மற்றும் கராச்சியில் உள்ள டவ் மருத்துவக் கல்லூரி ஆகிய மூன்று மருத்துவப் பள்ளிகளுக்கு விண்ணப்பித்தார்.  இருப்பினும், அஹ்மத் தத்துவப் பிரிவில் கல்வி கற்கவே விரும்பினார்.எனவே இவர் எந்த மருத்துவக் கல்வி நிறுவனத்திலும் சேராமல் சிந்து மாகாணத்தின் கராச்சிக்குச் சென்று எஸ்.எம். கலைக் கல்லூரியில் சேர்ந்தார்.

1947 ஆம் ஆண்டில், அஹ்மத் பாகிஸ்தான் குடியுரிமையைப் பெற்றார், 1951 இல் கராச்சி பல்கலைக்கழகத்தில் சேர்ந்தார். அங்கு இவர்  இயற்பியல், கணிதம் மற்றும் தத்துவம் படித்தார். 1953 ஆம் ஆண்டில் இவர் கணிதம் பிரிவில் பி. எஸ். சி பட்டம், தத்துவப் பிரிவில் பி. ஏ இளங்கலைப் பட்டமும், இயற்பியல் பிரிவிலும் பட்டம் பெற்றார்.1955 ஆம் ஆண்டில், அஹ்மத் அதே பல்கலைக்கழகத்தில் தத்துவப் பிரிவில் எம்.ஏ.பட்டம்  பெற்றார்.  ஹெச்இசி உதவித்தொகையுடன் அஹ்மத் தனக்கு விருப்பமான பள்ளியில் சேர ஐக்கிய இராச்சியத்தின் லண்டனுக்குச் சென்றார். அஹ்மத் லண்டன் பல்கலைக்கழகத்தில் முனைவர் பட்டப் படிப்பில் சேர்ந்தார்.  இயற்பியலில் ஏற்பட்ட ஆர்வத்தைத் தொடர்ந்து அகமதுவுக்கு விஞ்ஞான தத்துவத்தில் முனைவர் பட்டம் வழங்கப்பட்டது. அந்த முனைவர் பட்டம் வெளிநேர கணித மற்றும் தத்துவ கருத்தை மையமாகக் கொண்டது.

### கல்வி வாழ்க்கை
அஹ்மத் தனது நாட்டிற்கு திரும்பிய பின்னர் இவர் பாகிஸ்தான் அரசாங்கத்தில், பல்வேறு தேசிய மற்றும் சர்வதேச அமைப்புகளின் தலைவராகப் பணியாற்றியுள்ளார். இவர்  பாகிஸ்தானில் உள்ள இஸ்லாமிய கருத்தியல் கவுன்சிலின் தீவிர உறுப்பினராகவும் உள்ளார்.

நாட்டில் தத்துவ ஆய்வுகளை மேம்படுத்துவதற்காக செயல்படும் பாகிஸ்தான் தத்துவ காங்கிரஸின் (பிபிசி) தலைவராக அஹ்மத் இருந்தார்.மேலும் சிகாகோ பல்கலைக்கழகம், கொலம்பியா பல்கலைக்கழகம் மற்றும் கலிபோர்னியா பல்கலைக்கழகத்தில் அறிவியல் தத்துவம் குறித்து விரிவுரை செய்துள்ளார். அவருக்கு பிரவுன் அறக்கட்டளை மற்றும் பிரித்தானிய கவுன்சில் ஆகியவை ஆய்வு உதவித் தொகைகளை வழங்கியுள்ளனர். .

## குறிப்புகள்

பகுப்பு:அறிவியலின் மெய்யியலாளர்கள்
பகுப்பு:பாக்கித்தானிய எழுத்தாளர்கள்
பகுப்பு:இசுலாமிய மெய்யியலாளர்கள்
பகுப்பு:வாழும் மக்கள்
பகுப்பு:1934 பிறப்புகள்
பொறி மார்புச் சிலம்பன்

**பொறி மார்புச் சிலம்பன்** (Puff-throated babbler) என்பது ஆசியாவில் காணப்படும் ஒரு குருவி வகையில் காணப்படும் சிலம்பன் பறவை ஆகும். இப்பறவை முக்கியமாக மலைப்பாங்கான பகுதிகளில் புல்வெளி மற்றும் புதர்க்காடுகளிலும் காணப்படுகின்றன. இவை சிறிய குழுக்களாக தரையில் இரைகளைத் தெடி உட்கொள்கின்றன. இவை குரல்கள் பாடும் பறவையைப்போல் கேட்டும். இப்பறவையானது ஒரு தனித்துவமான இனத்தைச் சார்ந்த மாதிரி இனப் பறவையாகும். 

## மேற்கோள்கள்

பகுப்பு:தெற்காசியப் பறவைகள்
பகுப்பு:உயிரின வகைப்பாட்டியல்
கலிபோர்னியா நீர்பாதை

**கலிபோர்னியா நீர்பாதை** (California Aqueduct) 1963 ஆம் ஆண்டு துவங்கப்பட்டு 1997 ஆம் ஆண்டு மக்களின் தண்ணீர் பயன்பாட்டிற்காக அர்பணிக்கப்பட்ட செயற்கை நீர்ப்பாதையாகும். இது அமெரிக்கா நாட்டின் கலிபோர்னியா மாகாணத்தில் உள்ள மலைப் பகுதியிலிருந்து சேகரிப்பப்பட்ட நீரை கால்வாய்கள், சுரங்கங்கள் மற்றும் குழாய்த்திட்டங்கள் போன்றவற்றின் மூலம் ஓரிடத்தில் சேகரிக்கப்பட்டு கலிபோர்னியா மாநில நீர் திட்டங்களுக்காக பயன்படுத்தப்படுகிறது. இத்திட்டமானது 650 கிலோ மீட்டர்கள் தூரத்தைக்கொண்டது ஆகும். இந்த நீர்பாதையானது ஒரே நேரத்தில் கால்வாயாகவும், மற்றும்  நீர்தேக்கமாகவும் செயல்படுகிறது. 

## மேற்கோள்கள்

பகுப்பு:அணைகள்
பகுப்பு:அமெரிக்க அணைகள்
பகுப்பு:நாடுகள் வாரியாக அணைகள்
கௌசிகி

**கௌசிகி** (*Kaushiki*) ஒரு இந்து மத தேவி ஆவார். இவர் துர்க்கையின் ஒரு அம்சமாகவும் ஜகன்மாதா பார்வதியிடமிருந்து தோன்றியதாகவும் போற்றப்படுகிறார். இவருக்கு மஹாசரஸ்வதி, அம்பிகை என்றும் பெயர்கள் உண்டு. பார்வதியிடமிருந்து இவர் தோன்றிய நோக்கமே சும்பன் நிசும்பன் என்ற அசுரர்களை வதைக்கவே. பேரகிழயான இவரது அழகை கண்டு அசுரர்களே மயங்கினர். சிம்மவாகினியான இவர் தனது எட்டு கரங்களில் சூலம், சக்கரம், கத்தி, கேடயம் போன்ற ஆயுதங்களை ஏந்தியுள்ளார்.

துர்க்கை மகிசாசுரனை அழித்தப்பின் சிறிது காலத்திற்கு பிறகு இவ்வுலகம் மீண்டும் சும்பன் , நிசும்பன்  என்ற அரக்க சகோரதரர்களிடம் சிக்கியது. ஒரு பெண்ணால் மட்டுமே தங்களுக்கு மரணம் நிகழ வேண்டும் என்று வரம் வாங்கிய இவ்விருவரும் மற்ற அசுரர்களான சண்டன், முண்டன், இரத்தபீஜன், தூம்ரலோசனன் போன்றவர்களுடன் இணைந்து தேவர்கள், முனிவர்கள் மற்றும் எல்லா உயிர்களையும் கொடுமைப்படுத்தினர். தேவர்களின் இருப்பிடத்தை ஆக்கிரமித்து அவர்களை விரட்டி அடித்தனர். அப்போது தேவர்களுக்கு மகிச வதம் முடிந்ததும் துர்க்கா தேவி  அவர்களை என்றென்றும் இரட்சிப்பேன் என்று வாக்களித்தது நினைவிற்கு வந்தது. உடனே தேவர்கள் இமய மலைக்கு சென்று அபராஜிதா ஸ்தோத்திரத்தை பாராயணம் செய்து தேவியை தங்களை காப்பாற்றுமாறு பக்தியுடன் வேண்டினர். யாதேவி சர்வ பூதேஷு என்று தொடங்கும் அந்த ஸ்தோத்திரத்தை பாராயணம் செய்ததும் சிவனின் தேவியான பார்வதியின் மேனியில்  இருந்த வெண்மை நிறம் மற்றொரு தேவியின் உருவமாக வெளிவருகிறது. இவரே கௌசிகி தேவி. வெண்மை நிறமான கௌசிகி வெளிவந்ததும் பார்வதியே கருமையாக (காளி) மாறினார். 

அப்போது தேவர்களை பின்தொடர்ந்து வந்த அசுர ஒற்றர்களான சண்டனும் முண்டனும் கௌசிகி தேவியை கண்டனர்.  உலகையே மயக்கவல்ல​ கௌசிகி துர்க்கையின் பேரெழிலை கண்டதும் உடனே தங்கள் எஜமானர்களிடம் சென்று தேவியின் அழகை வர்ணித்தனர். தேவியை மணக்க எண்ணிய சும்ப நிசும்பர்கள் தங்களை மணந்துக்கொள்ளுமாறு தேவிக்கு தூது அனுப்பினர். கௌசிகியோ யார் தன்னை போரில் தோற்கடிக்கிரார்களோ அவர்களையே மணந்துக்கொள்வதாக பதிலளித்தார். 

தேவியின் பதிலை கேட்டு ஆத்திரம் அடைந்த சும்ப நிசும்பர்கள் தங்கள் படையை ஒன்றன் பின் ஒன்றாக அனுப்பி வைத்தனர். கௌசிகி தேவி அனைத்து அசுரப்படைகளை அழித்தார். தூம்ரலோசனனை ஹூம்கார முழக்கமிட்டு எரித்தார்.  கௌசிகியின் நெற்றியிலிருந்து தோன்றிய காளியே சண்டனையும் முண்டனையும் அழித்தார். அதனாலேயே காளிக்கு சாமுண்டி என்ற பெயர் வந்தது. 
அதுமட்டுமல்லாமல் போரில் தேவிக்கு உதவ சப்த கன்னியர் தோன்றினர். 

சண்ட முண்டனின் வதம் முடிந்தப்பின் கௌசிகி இரத்தபீஜன் என்ற அசுரனிடம் போர் புரிந்தார். அவனை வெல்வது தேவிக்கு சிறிது கடினமாய் இருந்தது. காரணம் அவனின் உடலிலிருந்து தோன்றும் ஒவ்வொரு இரத்தத்துளிகளிருந்தும் அவனைப் போன்றே பல இரத்தபீஜர்கள் தோன்றினர். உடனே கௌசிகி தேவி காளி தேவியிடம் அவன் உடலிலிருந்து சொட்டும் இரத்தத்தை பூமியில் விழவிடாமல் குடிக்குமாறு ஆணையிட்டார். பிறகு தேவி அவனை எளிதில் மாய்த்தார். சும்ப நிசும்பர்களுக்கு இறுதி வாய்ப்பு தர எண்ணிய கௌசிகி தேவி தேவர்களிடம் இருப்பிடத்தை மீீீண்டும் தேவர்களிடமே கொடுத்து விட்டு யாரையும் துன்புறுத்தாமல் அசுரர்களுக்கு உரிய பாதாள லோகத்திற்கே செல்லுமாறு என்றும் எல்லோருக்கும் மங்களமே அருளும் சிவபெருமானை சும்ப நிசும்பர்களிடம் தூது அனுப்பினார். கணவரான சிவனையே தூது அனுப்பியதால் தேவிக்கு சிவதூதி என்ற பெயர் வந்தது.

## மேற்கோள்கள்

பகுப்பு:இந்துக் கடவுள்கள்
தொப்புள் குடலிறக்கம்

**தொப்புள் குடலிறக்கம்** (Umbilical hernia) என்பது பொதுவாக தொப்புள் மற்றும் அதன் அறுகில் உள்ள பகுதிகள் பிதுங்கி தெரிவதைக்குறிக்கும். இவ்வகையான பாதிப்புக்கள் ஆண், பெண் இருபாலரையும் பாதிக்கும் என்றாலும் பெண்களையே அதிகமாக பாதிக்கிறது. இது குழந்தை பிறந்தபோதும், 40 வயதிலும், மற்றும் முதுமையிலும் பாதிக்க வாய்ப்புள்ளது. இவை அதிக அளவாக பெருங்குடலின் பெருஞ்சுற்றுவிரிமடிப்புப் (Greater omentum) பகுதியிலும், எப்போதாவது சிறுகுடல் பகுதியிலும் கொழுப்பு போன்ற வீக்கம் ஏற்பட்டு பாதிக்கிறது. 

## பாதிப்புக்கள்
### குழந்தை பருவ பாதிப்பிற்கான காரணம்
தாயின் வயிற்றில் சிசு வளரும்போதே அதன் முன் வயிற்றுச்சுவர் முழுவளர்ச்சி அடையும் வரை வயிற்றுக்குள் இருக்கவேண்டிய பல உறுப்புக்களும் வயிற்றுக்கு வெளியில் உள்ள ஒரு பையில்தான் இருக்கும். இந்த பையும் குழந்தையின் வயிறும் தொப்புள் துளைவளியாக இணைந்திருக்கும். குழந்தை வளர வளர பையில் உள்ள உறுப்புக்கள் ஒவ்வொன்றாக குழந்தையின் வயிற்றுக்குள் உள்ளிழுக்கப்படுகிறது. பின் கருப்பையில் நஞ்சுவோடு சேர்ந்து தொப்புள்கொடி மட்டும் வெளியில் இருக்கும். குழந்தையின் பிறப்பிற்குப்பின் தொப்புள் கொடி அகற்றப்பட்டபின்னர் தொப்புளின் வாய்பகுதி மூடிவிடுகிறது.    
சரியாக குடல் பகுதி உள்ளே செல்லாமல் இருந்தாலோ, அப்பகுதியில் உள்ள தோள் பகுதி வலுவற்ற நிலையில் இருந்தாலோ தொப்புள் பகுதி வீக்கம் கொண்டதாக காணப்படுகிறது.

### நடுத்தரவயது பாதிப்பு
இவ்வகையான பாதிப்பு பொதுவாக பெண்களுக்கே அதிகம் ஏற்படுகிறது. இதற்கு காரணம் வயிற்றுக்குள் அழுத்தம் அதிகரிப்பது, உடற்பருமன், வயிற்றில் கட்டி, பலமுறை கர்ப்பமானவர்கள், இரட்டைக்கருவை சுமப்பவர்கள்,  நுரையீரல் பாதிப்பின் காரணமாக தொடர்ந்து இருமல் உடையவர்கள், கனமான சுமையை தூக்கும் கூலியாட்கள், மேலும் கல்லீரல் பாதிப்பு உள்ளவர்களுக்கு நீர் கோர்த்துக்கொள்வதாலும் இவ்வகையான பாதிப்பு ஏற்படுகிறது.

## சிகிச்சை
இவ்வகையான பாதிப்பிற்கு இரண்டு வகையான சிகிச்சை முறைகள் கடைப்பிடிக்கப்படுகின்றன. சிறிய அளவிலான வீக்கமாக இருந்தால் நுன்துளை அறுவைச் சிகிச்சை மூலமும், பெரிய அளவிலான வீக்கமாகவும், அல்லது உள்ளே குடல் அழுகி இருந்தால் அறுவை சிகிச்சை மூலமும் பாதிப்பு சரிசெய்யப்படுகிறது.  

## மேற்கோள்கள்
 

பகுப்பு:சமிபாட்டுத்தொகுதி
பகுப்பு:உடல் உறுப்புக்கள்
பகுப்பு:உடற்கூற்றியல்
நமங்கன் பிராந்தியம்

**நமங்கன் பிராந்தியம்** (Namangan Region, உஸ்பெக் மொழி : Namangan viloyati/Наманган вилояти, نەمەنگەن ۋىلايەتى; உருசிய மொழி : Наманганская область, Namanganskaya oblast) என்பது உஸ்பெகிஸ்தானின் பிராந்தியங்களில் ஒன்றாகும், இது நாட்டின் தூரக் கிழக்கு பகுதியில் ஃபெர்கானா பள்ளத்தாக்கின் தெற்கு பகுதியில் அமைந்துள்ளது. இது சிர் தாரியா ஆற்றின் வலது கரையில் உள்ளது. மற்றும் கிர்கிசுத்தான், தஜிகிஸ்தான், தாஷ்கண்ட் பிராந்தியம், பெர்கானா பிராந்தியம் மற்றும் ஆண்டிஜன் பிராந்தியத்துடன் எல்லைகளைக் கொண்டுள்ளது. இந்த பிராந்தியம் 7,900 கி.மீ. 2 பரப்பளவைக் கொண்டுள்ளது. இதன் மக்கள் தொகை சுமார் 2,530,000 என மதிப்பிடப்பட்டுள்ளது, இதன் மக்களில் 62% க்கும் அதிகமானோர் கிராமப்புறங்களில் வாழ்கின்றனர். மத்திய ஆசியாவின் முக்கிய நீர்வழிப்பாதையான சிர் தார்யா என்ற ஆறு நமங்கன் பிரதேசத்தில் தொடங்குகிறது. நரியன் மற்றும் கார தர்யா நதிகளின் சேர்கையிலிருந்து சிர் தார்யா ஆறு உருவாகிறது. நமங்கன் பகுதி பல்வேறு இயற்கை வளங்களால் மிகவும் நிறைந்துள்ளது. குறிப்பாக, இப்பிராந்தியத்தின் மிங்புலாக் மாவட்டத்தில் எண்ணெய் எடுக்கிறது மற்றும் கசன்சே மற்றும் பேப் மாவட்டங்களில் பெரிய அளவில் தங்கம் மற்றும் வைர இருப்புகள் கண்டுபிடிக்கப்பட்டுள்ளன. யுரேனியம், வெள்ளி, அலுமினியம், டங்ஸ்டன், இரும்பு, தாமிரம், கிரானைட் மற்றும் பளிங்கு போன்றவூயும் பெருமளவில்  உள்ளன. ஃபெர்கானா பள்ளத்தாக்கை உள் நகர பகுதிகள் மற்றும் நாட்டின் பிற பகுதிகளுடன் இணைக்கும் இரண்டு பெரிய மலை சுரங்கங்கள் உள்ளன, அவை நமங்கன் பிரதேசத்தில் அமைந்துள்ளன.

## மாவட்டங்கள்
நமங்கன் பிராந்தியம் 11 நிர்வாக மாவட்டங்களாக பிரிக்கப்பட்டுள்ளது. 

இங்கு நிலவும் காலநிலை என்பது பொதுவாக ஐரோப்பியத் தட்பவெப்பமாகும் . இங்கு குளிர்காலம் மற்றும் கோடை வெப்பநிலைகளுக்கு இடையில் தீவிர வேறுபாடுகளைக் கொண்டுள்ளது.

இந்த பிரதேசத்தின் இயற்கை வளங்களில் பெட்ரோலியம், இயற்கை எரிவளி, தங்கம், ஈயம், செப்பு, குவார்ட்ஸ் மற்றும் ஆண்டிமனி ஆகியவை அடங்கும். பிரதானமாக விவசாயத்தில் பருத்தி, தோட்டக்கலை மற்றும் பட்டுப்புழு வளர்ப்பு, கால்நடை வளர்ப்பில், அங்கோரா ஆடுகளின் மதிப்புமிக்க மென்மயிருக்காக அவை இனப்பெருக்கம் செய்தல் உள்ளிட்டவை நடக்கின்றன.

இங்கு நடக்கும் தொழில்களானது முதன்மையாக ஜவுளியை அடிப்படையாகக் கொண்டது. இங்கு இரண்டு பெரிய பட்டு உற்பத்தி வளாகங்கள்,  ஒரு துணி நெய்யும் உற்பத்தி ஆலை, பருத்தி நூல் நூற்பாலை, மற்றும் ஏராளமான சிறிய ஜவுளி, தோல் மற்றும் காலணி தொழிற்சாலைள். பாரம்பரிய உஸ்பெக் கைவினைப்பொருட்கள், குறிப்பாக கத்திகள் போன்றவை உற்பத்தி செய்வதற்கான ஒரு மையமாகவும் இந்த பகுதி உள்ளது.

## பொருளாதாரம்
2014 ஆம் ஆண்டின் முதல் பாதியில், நமங்கன் பிராந்தியத்தின் மொத்த பிராந்திய உற்பத்தியானது UZS 2,214 பில்லியனைக் கொண்டுள்ளது, இது 2013 ஆம் ஆண்டின் இதே காலத்துடன் ஒப்பிடும்போது 9.8% அதிகரித்துள்ளது. இந்த வளர்ச்சியானது, தொழில் 13%, விவசாயம் - 7.6%, கட்டுமானம் - 5.7%, வர்த்தகம் - 13.6%, சேவைத் துறை - 16% வளர்ந்துள்ளது.

விவசாயத்தின் முக்கிய உற்பத்தியாக பருத்தி, தானியங்கள், பழங்கள் மற்றும் காய்கறிகள், அத்துடன் கால்நடை வளர்ப்பு போன்றவை உள்ளன. மேலும் ஜவுளி, உணவு பதப்படுத்துதல், இயந்திரங்கள் மற்றும் கட்டுமானப் பொருட்கள் உற்பத்தி ஆகியவை பிராந்தியத் தொழிலில் முதன்மையாக உள்ளன.

## குறிப்புகள்

* உஸ்பெகிஸ்தான்  சிஐஏ - உலக உண்மை புத்தகம்

பகுப்பு:Coordinates on Wikidata
பகுப்பு:உஸ்பெக்கிஸ்தானின் பிராந்தியங்கள்
மைமனா

**மைமனா** (ஆங்கிலம் : Maymana; பாரசீக மொழி / உசுபேகிய மொழி : میمنه) என்பது ஆப்கானித்தான் நாட்டின் நகரமாகும்.  துருக்மெனிஸ்தான் எல்லைக்கு  அருகிலுள்ள வடமேற்கு ஆப்கானித்தானின் பரியாப் மாகாணத்தின் தலைநகரம் ஆகும். இது நாட்டின் தலைநகர் காபூலுக்கு வடமேற்கே சுமார் 400 கி.மீ. (250 மைல்) தொலைவில் உள்ளது. இந்த நகரம் முர்காப் ஆற்றின் துணை நதியான மைமனா நதியில் அமைந்துள்ளது. மைமனா நகரின் மக்கட் தொகை 2015 ஆம் ஆண்டில்  149,040 ஆக இருந்தது. இந்த நகரம் வடமேற்கு ஆப்கானிஸ்தானின் மிகப்பெரிய நகரங்களில் ஒன்றாகும்.

## புவியியல்
முர்காப் ஆற்றின் துணை நதியான  மைமனா நதியின் ஆற்றடுக்குத் திட்டில் 877 மீ (2,877 அடி) உயரத்தில் டோர்கெஸ்தான் மலைத்தொடரின் வடக்கு அடிவாரத்தில் மைமனா நகரம் அமைந்துள்ளது . நகரத்திற்கு 50 கி.மீ தெற்கே பேண்ட்-இ துர்கிஸ்தான் ஆற்றிலிருந்து மேமானா நதி கிளைக்கிறது. மைமனா பிராந்தியத்தின் மலைப்பகுதிகள் பொதுவாக பருவகால விவசாய நடவடிக்கைகளுக்கு ஏற்ற வளமான மேல் மண்ணைக் கொண்டுள்ளன.

## காலநிலை
கோப்பனின் காலநிலை வகைப்பாட்டின் படி வெப்பமான கோடைகால மத்திய தரைக்கடல் காலநிலையை கொண்டுள்ளது.

## மக்கட் தொகை
19 ஆம் நூற்றாண்டின் குடியேற்றத்தின்  மக்கட் தொகை 15,000–18,000 என மதிப்பிடப்பட்டது. இந்த பிராந்தியத்தில்  உசுபேகிய மொழி பரவலாக பயன்படுத்தப்படுவதால் இந் நகரம் இது  உசுபெக் நகரமாக கருதப்பட்டது. இருப்பினும் வெவ்வேறு இனங்களான தஜிக்குகள், துர்க்மென்கள்,  பஷ்தூன் மக்கள் மற்றும் பலூச் போன்றவர்கள் வாழ்ந்ததாக ஆவணப்படுத்தப்பட்டுள்ளது. 1958 ஆம் ஆண்டில் சனத் தொகை 30,000 என மதிப்பிடப்பட்டது. 1979 ஆண்டுகளில் இது 38,250 ஆகவும், 1982 ஆண்டுகளில் 56,973 ஆகவும் உயர்ந்தது. இவை உத்தியோகப்பூர்வ கணக்கெடுப்புக்களாக இருக்கவில்லை. 2004 ஆம் ஆண்டில் மைமனாவின் மக்கட் தொகை 75,900 என்று மதிப்பிடப்பட்டது. ஆனால் போதிய சான்றுகள் காணப்படவில்லை. 2015 ஆம் ஆண்டில் ஐ.நா. ஆதரவில் மக்கட் தொகை 149,040 ஆக மதிப்பிடப்பட்டது. மைமனாவின் மொத்த  நிலப்பரப்பு 3,461 ஹெக்டேயர்கள் ஆகும். மேலும் இந்த நகரத்தின் மொத்த குடியிருப்புகளின் எண்ணிக்கை 16,560 ஆகும்.

## பொருளாதாரம்
இந்த நகரம் விவசாயப் பகுதியாகும். கெய்சர் ஆற்றில் இருந்து நீர்ப்பாசனம் செய்யப்படுகின்றது. மேலும் நாடோடிகள்  கரகுல் ஆடுகளின் வர்த்தகத்தை மேற்கொள்கின்றனர். மைமனா ஆப்கானிஸ்தானில் முக்கியமான கால்நடை மையமாகும். 1970 ஆண்டுகளில் கம்பளி மற்றும் பருத்தி பதப்படுத்தும் தொழில் நகரத்தில் வளர்ந்து வந்தது. இந்த நகரமானது தோல் பொருட்கள், பட்டு, தரைவிரிப்புகள், கோதுமை, பார்லி, முலாம்பழம் மற்றும் திராட்சை ஆகியவற்றிற்கான சந்தையாகும்.

மலைகளால் சூழப்பட்ட ஒரு பள்ளத்தாக்கில் மைமனாவிற்கு மேற்கே 2 மைல் (3.2 கி.மீ) தொலைவில் ஒரு விமான நிலையம் அமைந்துள்ளது.

காபூல், காந்தாரம் , ஹெராத் , மசார்-இ-ஷெரீப் , ஜலாலாபாத் , குந்தூசு மற்றும் காசுனி ஆகிய நகரங்களுக்கு பிறகு மைமனா ஆப்கானித்தானின் எட்டாவது பெரிய நகரமாகும். இந்த நகரத்தில் 2005 ஆம் ஆண்டு பெப்ரவரியில் பெண்கள் நிர்வகிக்கும் சுயாதீன வானொலி நிலையமான ரேடியோ குயாஷ் நிறுவப்பட்டது.

## போக்குவரத்து
இந்த நகரத்திற்கு மைமனா விமான நிலையம் சேவை புரிகின்றது. 2014 ஆம் ஆண்டில் இருந்து ஹெறாத்திற்கு நேரடி விமான சேவைகளைக் கொண்டுள்ளது.

## சான்றுகள்

பகுப்பு:ஆப்கானித்தான் நகரங்கள்
டான்ஸ் ஜோடி டான்ஸ் 3.0

**டான்ஸ் ஜோடி டான்ஸ் 3.0** என்பது ஜீ தமிழ் தொலைகாட்சியில் நவம்பர் 16, 2019 ஆம் ஆண்டு முதல் சனி மற்றும் ஞாயிறு மாலை 6:30 மணிக்கு ஒளிபரப்பான நடன போட்டி தொலைக்காட்சி நிகழ்ச்சி ஆகும். இது டான்ஸ் ஜோடி டான்ஸ் என்ற நிகழ்ச்சியின் மூன்றாம் பருவம் ஆகும்.

முந்தைய பகுதிகளில் நடுவராக இருந்த நடிகை சினேகா இந்த பகுதியிலும் தொடர்கிறார் இவருடன் நடிகைகள் பிரியா ராமன் மற்றும் பூஜா ஆகியோர் நடுவர்களாக இருந்தனர். புதுமுக தொகுப்பாளினி பேர்லே மானே என்பவர் தொகுப்பாளர் தீபக் தினகர் இணைந்து இந்த நடன நிகழ்ச்சியை தொகுத்து வழங்கினார். சிறப்பு நடுவர்களாக நமிதா, பிரியாமணி, ஓவியா மற்றும் பிரசன்னா சுஜித் ஆகியோர் கலந்துகொண்டுள்ளார்கள் என்பது குறிப்பிடத்தக்கது. இந்த நிகழ்ச்சி 29 பெப்ரவரி 2020 அன்று கொரோனா வைரசு தொற்று நோய்காரணமாக இடை நிறுத்தம் செய்யப்பட்டது. 

## விவரம்
இந்த நிகழ்ச்சி சின்னத்திரை நட்சத்திரங்களுடன் வெவ்வேறு குடும்ப சூழ்நிலையில் இருக்கும் போட்டியாளர்கள் ஜோடி சேர்ந்து நடனமாடி அவர்களின் நடனத் திறமையை வெளிக்காட்டும் ஒரு நிகழ்ச்சி ஆகும்.

## போட்டியாளர்கள்
* இரா அகர்வால் - மோகன்  
* நச்சத்திரா - வெங்கட்  
* கோலி ரம்யா - வினு  
* ஆனந்தி - சரத்  
* தேஜாஸ்ரீ - சதிஷ் குமார்  
* ரகசியா - சந்தோஷ்  
* கிஷோர் - அருணிமா  
* விவேக் ராஜகோபால் - தீபிகா  
* சிவாஜி - அனிதா  
* வினோத் கிஷன் - நயனா  
* வோங் - பவித்ரா  
* காயத்ரி ரோமா - சுஜித் குமார்  
* வெங்கடேஷ் - ப்ரீத்தா 

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் நடன தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
ஏஞ்சலிசு

**ஏஞ்சலிசு** (Angeles) என்பது பிலிப்பீன்சு நாட்டின் நகரம் ஆகும். இந்த நகரம் பிலிப்பீன்சு நாட்டின் மத்திய லூசோன் பகுதியின் மிகவும் நகரமயமாக்கப்பட்ட நகரமாகும். 2015 ஆம் ஆண்டு மக்கட் தொகை கணக்கெடுப்பின்படி இந்த நகரில் 411,634 மக்கள் வசிக்கின்றனர்.

## அமைவிடம்
இந்த நகரத்தின் எல்லைகளாக வடக்கில் மாபல்காட், கிழக்கில் மாக்சிகோ, தென்கிழக்கில் சான் பெர்னாண்டோ , தெற்கே பேகோலர் மற்றும் தென்மேற்கு,  மேற்கில் போராக் என்பன அமைந்துள்ளன.  இந்த நகரம் பம்பங்கா மாகாணத்திலிருந்து தன்னாட்சி முறையில் நிர்வகிக்கப்பட்டாலும் மாகாணத்தின் வணிக மற்றும் நிதி மையமாக திகழ்கின்றது.

ஏஞ்சலிசு நகரம் பிலிப்பீன்சு தலைநகரமான மணிலாவிலிருந்து 83 கிலோமீற்றர் (52 மைல்) தொலைவிலும், மாகாண தலைநகர் சான் பெர்னாண்டோவிலிருந்து 17 கிலோமீற்றர் (11 மைல்) தொலைவிலும் அமைந்துள்ளது.

## காலநிலை
கோப்பனின் காலநிலை வகைப்பாட்டு முறையின் கீழ்  வெப்பமண்டல சவன்னா காலநிலையைக் கொண்டுள்ளது. இது வெப்பமண்டல பருவமழை காலநிலையின் எல்லையாகும் (கோப்பன் காலநிலை வகைப்பாடு Aw / Am). திசம்பர் முதல் ஏப்ரல் வரை வறண்ட காலமும், மே முதல் நவம்பர் வரை ஈரமான பருவமுமாக இரண்டு தனித்துவமான பருவங்களை ஏஞ்சலிசு நகரம் அனுபவிக்கின்றது. 1953 ஆம் ஆண்டு முதல் 1991 ஆம் ஆண்டு வரை, சராசரி தினசரி குறைந்த அளவு வெப்பநிலை 73.6&nbsp;°F ஆகவும், சராசரி தினசரி அதிகபட்ச வெப்பநிலை 88.1&nbsp;°F ஆகவும் இருந்தது. சூன் மாதம் வெப்பமாகவும், ஜனவரி மற்றும் பிப்ரவரி மாதங்கள் குளிராகவும் காணப்படுகின்றது. சராசரி ஆண்டு மழைவீழ்ச்சி 78.39 அங்குலங்கள் ஆகும். நவம்பர் 28, 1974 அன்று தைபூன் இர்மா உட்பட பல சேதப்படுத்தும் புயல்கள் நகரத்தைத் தாக்கியுள்ளன.

## கலாச்சாரம்
ஒவ்வொரு வருடத்திலும் அக்டோபரிலும் டிக்டிகன் டெராகன் கெங் தலன் (லைட் மியூசிக் அண்ட் டான்சிங் ஆஃப் தி ஸ்ட்ரீட்ஸ்) என்று அழைக்கப்படும் ஒரு தெரு விருந்தை இந்த நகரம் நடத்துகிறது. இதன்  இசைக்குழுக்களின் இசை நிகழ்ச்சிகள் இடம்பெறுகின்றன.

உள்நாட்டில் சத்சரன் குங் ஏஞ்சல்ஸ் என்று அழைக்கப்படும் சிசிக் திருவிழா ஒவ்வொரு திசம்பரிலும் நடைப்பெறும். கபம்பங்கன் உணவு பதார்த்தம், சிசிக் உணவு என்பன திருவிழாக்களில் பிரபலமான உணவுகளாகும். 2008 ஆம் ஆண்டில் லூசியா குனானன் இறந்ததைத் தொடர்ந்து இது நிறுத்தப்பட்டது. மீண்டும் சுற்றுலாத் துறையுடன்இணைந்து ஏப்ரல் 2017 ஆம் ஆண்டில் ஒரு நாள் விழாவாக திருவிழா புதுப்பிக்கப்பட்டது.

### மதம்
ஏஞ்சலிசு நகரின் மக்கட் தொகையில் பெரும்பான்மையானவர்கள் கத்தோலிக்கர்கள் ஆவார்கள்.  நகரில் கத்தோலிக்க நம்பிக்கையுடன் தொடர்புடைய குறைந்தது இரண்டு பெரிய திருவிழாக்களாவது அக்டோபரில்  நடத்தப்படுகின்றன. 1646 ஆம் ஆண்டுகளில் இடச்சு கடற்படை மீது எசுப்பானிய கடற்படை பெற்ற வெற்றியை நினைவுகூரும் வகையில் விழாவொன்று மணிலாவின் கொண்டாடப்படுகிறது. விசுவாசிகளால் அற்புதம் என்று நம்பப்படும் கல்லறையில் இயேசு கிறிஸ்துவின் உருவத்தை வணங்குவதற்காக பம்பங்கா முழுவதிலுமிருந்து பக்தர்கள் வருகை தருகின்றனர்.

## பொருளாதாரம்
ஏஞ்சல்சு வளர்ந்து வரும் தொழில்நுட்பத் துறையின் தாயகமாகும். அதன் பொருளாதாரம் சுற்றுலா மற்றும் சூதாட்டத்தையும் அடிப்படையாகக் கொண்டது. பீல்ட்ஸ் அவென்யூ என்பது ஏஞ்சலீசை மையமாகக் கொண்ட இரவு வாழ்க்கைத் தொழிலின் மையமாகும். இந்த நகரை ஆண்டு முழுவதும் பார்வையாளர்கள் பார்வையிடுகின்றனர். ஏஞ்சலிசு நகரில் பொருளாதாரத்திற்கு பங்களிக்கும் ஏராளமான உணவகங்கள் காணப்படுகின்றன.

நகரில் குடிசைத் கைத்தொழில்கள் நடைப்பெறுகின்றன. இங்கு பிரம்பு தளபாடங்கள், கைவினைப்பொருட்கள், உலோக கைவினைப்பொருட்கள், பொம்மைகள், வீட்டு உபயோகப் பொருட்கள் மற்றும் ஆடைகள் போன்ற பல ஏற்றுமதி வணிகங்களை கொண்டுள்ளது.

## சான்றுகள்

பகுப்பு:பிலிப்பீனிய நகரங்கள்
மாருதி கல்வியியல் கல்லூரி

**மாருதி கல்வியியல் கல்லூரி** (*Maruthi College of Education*) என்பது தமிழ்நாடு மாநிலத்தின் சேலம் மாவட்டத்தில் தலைவாசல் ஊராட்சி ஒன்றியத்தின் மணிவிழுந்தான் ஊராட்சியில் அமைந்துள்ள ஒரு ஆசிரியப் பயிற்சிக் கல்லூரி ஆகும். 2007ஆம் ஆண்டில் துவக்கப்பட்ட இக்கல்லூரி சென்னையிலுள்ள, தமிழ்நாடு ஆசிரியர் கல்வியியல் பல்கலைக்கழகத்துடன் இணைக்கப்பட்டுள்ளது. 2013-2014 கல்வியாண்டில் இக்கல்லூரி தேசிய மதிப்பீடு மற்றும் தரச்சான்று அவையினால் "பி" தரம் வழங்கப்பட்டது.

## வழங்கப்படும் படிப்புகள்
இக்கல்லூரியில் இளநிலை கல்வியியல் (பி. எட்.) மற்றும் முதுநிலை கல்வியியல் (எம். எட்.) பட்டப் படிப்புகள் கற்பிக்கப்படுகின்றன. மேலும் இளநிலை கல்வியியல் படிப்பில் 100 மாணவர்களும் முதுநிலை கல்வியியல் படிப்பில் 50 மாணவர்களும் சேர்த்துக்கொள்ளப்படுகின்றனர்.

thumb
## மேற்கோள்கள்

## வெளி இணைப்பு
*  மாருதி கல்வியியல் கல்லூரி அதிகாரப்பூர்வ தளம்

பகுப்பு:சேலம் மாவட்ட பல்கலைக்கழகங்களும் கல்லூரிகளும்
பிரா நாகோன் சி அயுதயா (நகரம்)

thumb | வலது**பிரா நாகோன் சி அயுதயா** (ஆங்கிலம்: Phra Nakhon Si Ayutthaya) என்பது  உள்நாட்டில் எளிமையாக அயுதாயா என்று அழைக்கும் ஒரு நகரமாகும். இது தாய்லாந்தின் பிரா நாகோன் சி அயுதயா மாகாணத்தின் முன்னாள் தலைநகரம் ஆகும். இது  சாவோ பிரயா நதியின் பள்ளத்தாக்கில் அமைந்துள்ளது .

## சொற்பிறப்பு
*[[இராமாயணம்|ராமாயணத்தில்]]* ( தாய், *[[இராமகீர்த்தி|ராமகீன்]]* ) ராமரின் பிறப்பிடமான இந்தியாவின் அயோத்தி நகரத்தின் பெயரால் அயுதாயா என்று பெயரிடப்பட்டது; பிரா என்பது ஒரு அரச நபரைப் பற்றிய பெயர்ச் சொல்லின் முன்னொட்டு; நாகோன் ஒரு முக்கியமான அல்லது தலைநகரத்தை குறிக்கிறது (சமஸ்கிருதத்திலிருந்து: நகர்); மரியாதைக்குரிய ஸ்ரீ
அல்லது சி, இந்திய வணக்கத்திற்குரிய ஸ்ரீ என்பதாகும்

## வரலாறு
அயுதயா 1351 [அ] இல் கிங் யு தாங் என்பவரால் நிறுவப்பட்டது, அவர் லோப் பூரியில் ஒரு பெரியம்மை நோயிலிருந்து தப்பிக்க அங்கு சென்று அதை தனது ராச்சியத்தின் தலைநகராக அறிவித்தார், இது பெரும்பாலும் அயுதாய இராச்சியம் அல்லது சயாம் என்று குறிப்பிடப்படுகிறது. சுகோதாய்க்குப் பிறகு இரண்டாவது சயாமின் தலைநகராக அயுதயா ஆனது. 1600 ஆம் ஆண்டளவில் அயுதயாவில் சுமார் 300,000 மக்கள் தொகை இருந்ததாக மதிப்பிடப்பட்டுள்ளது, மக்கள்தொகை 1700 ஆம் ஆண்டில் 1,000,000  இருக்கக்கூடும், இது அந்த நேரத்தில் உலகின் மிகப்பெரிய நகரங்களில் ஒன்றாக இருந்தது,  இது சில சமயங்களில் " வெனிஸ் ஆஃப் ஈஸ்ட் " என்று அழைக்கப்பட்டது .

1767 ஆம் ஆண்டில், இந்த நகரம் பர்மிய இராணுவத்தால் அழிக்கப்பட்டது, இதன் விளைவாக இராச்சியம் சரிந்தது. பழைய நகரத்தின் இடிபாடுகள் அயுதயா வரலாற்று பூங்காவில் பாதுகாக்கப்படுகின்றன, இது யுனெஸ்கோ உலக பாரம்பரிய தளமாக சர்வதேச அளவில் அங்கீகரிக்கப்பட்டுள்ளது. இடிபாடுகள், மறுசீரமைப்பு கோபுரங்கள் மற்றும் பிரம்மாண்டமான மடாலயங்களால் வகைப்படுத்தப்படுகின்றன, நகரத்தின் *கடந்தகால சிறப்பைப்* பற்றிய ஒரு கருத்தை அளிக்கிறது. நவீன அயுதயா கிழக்கே சில கிலோமீட்டர் தொலைவில் திரும்பவும் புதுப்பிக்கப்பட்டது.

## நிலவியல்
நகரம் பாங்காக்கின் வடக்கே சுமார் 40 கிலோமீட்டர் தூரத்தில் அமைந்துள்ளது.

### காலநிலை
மத்திய சமவெளிகளில் அமைந்துள்ள அயுதயா மூன்று பருவங்களால் பாதிக்கப்படுகிறது. மார்ச் முதல் மே வரை சூடான பருவம், ஜூன் முதல் அக்டோபர் வரை மழைக்காலம், நவம்பர் முதல் பிப்ரவரி வரை குளிர் காலம் :

### அருங்காட்சியகங்கள்
அயுதயா வரலாற்று ஆய்வு மையம் மற்றும் சாவோ சாம் பிராயா தேசிய அருங்காட்சியகம் : வாட் ராச்சா புராணா மற்றும் வாட் மக தத் ஆகியவற்றில் தோண்டப்பட்ட பொருட்களை இந்த அருங்காட்சியகம் சிறப்பாகக் காட்சிப்படுத்தியுள்ளது.

### பிற சுற்றுலா தளங்கள்
இந்த நகரம் சாவோ பிராயா, லோபூரி மற்றும் பா சாக் நதிகளின் சந்திப்பிலும், சியாங் மாயை பாங்காக் உடன் இணைக்கும் முக்கிய வடக்கு-தெற்கு ரயில் பாதையிலும் அமைந்துள்ளது. பழைய நகரம் மேற்கு மற்றும் தெற்கு பக்கங்களில் சாவோ பிராயாவின் வளைவு, கிழக்குப் பகுதியில் பா சாக் மற்றும் வடக்குப் பக்கத்தில் உள்ள குளோங் முவாங் கால்வாய் ஆகியவற்றால் உருவாக்கப்பட்ட ஒரு தீவில் உள்ளது.

## போக்குவரத்து
அயுதயாவை விமானம் மற்றும் ரயில் மூலம் அணுகலாம்.

### வான்வெளி
இப்பகுதி மக்களுக்கு பாங்காக்கின் டான் மியூங் சர்வதேச விமான நிலையம் மிக அருகில் உள்ள விமான நிலையமாகும். ஒரு உயரமான நடைபாதை டெர்மினல் 1 ஐ டான் முவாங் ரயில் நிலையத்துடன் இணைக்கிறது, அங்கு அயுதயா செல்லும் ரயில்களில் ஒன்றைப் பிடிக்க முடியும்..

## குறிப்புகள்

பகுப்பு:தாய்லாந்து நாட்டிலுள்ள ஊர்களும் நகரங்களும்
பகுப்பு:தாய்லாந்து வரலாறு
பகுப்பு:இராமாயணம்
கசுக்கடரியோ பிராந்தியம்

**காஷ்கடார்யோ பிராந்தியம்** (*Qashqadaryo Region*. (உஸ்பெக் மொழி: Qashqadaryo viloyati, Қашқадарё вилояти, قەشقەدەريا ۋىلايەتى; பழைய பலுக்கல் Kashkadarya Region) என்பது உஸ்பெகிஸ்தானின் பிராந்தியங்களில் ஒன்றாகும், இது நாட்டின் தென்கிழக்கு பகுதியில் காஷ்கடார்யோ ஆற்றுப் படுகையிலும், பாமிர் அலே மலைகளின் மேற்கு சரிவுகளிலும் அமைந்துள்ளது. இந்த பிராந்தியமானது தென்மேற்கில் தஜிகிஸ்தான் நாட்டையும், தென்கிழக்கில் சுர்சொண்டாரியோ பிராந்தியத்தையும், வடக்கில் துருக்மெனிஸ்தான் நாட்டு மற்றும் சமர்கண்ட் பிராந்தியத்தையும், வடமேற்கில் புகாரா பிராந்தியம் மற்றும் சுர்சொண்டாரியோ பிராந்தியத்துடன் எல்லைகளைக் கொண்டு உள்ளது. இந்த பிராந்தியம் 28,400 கி.மீ.² பரப்பளவைக் கொண்டுள்ளது. மக்கள் தொகை சுமார் 2,067,000 (2007) என மதிப்பிடப்பட்டுள்ளது, பிரதேச மக்களில் சுமார் 73% கிராமப்புறங்களில் வாழ்கின்றனர்.

## நிர்வாக பிரிவுகள்
பிராந்திய தலைநகராக கர்ஷி நகரம் (கர்ஷி) (மக்கள் தொகை 177,000 ) உள்ளது. பிராந்தியத்தின் பிற முக்கிய நகரங்களாக பெஷ்கென்ட் நகரம், சிராக்கி நகரம் (சிரோச்சி), குசார் நகரம் (கியூசர்), கிதாப் நகரம், கோசன் நகரம், மைரிஷ்கோர் நகரம், முபோரக் நகரம், கமாஷி நகரம் (கமாஷி), ஷாரிசாப்ஸ் நகரம், ஷுர்பஜார் நகரம் மற்றும் யக்காபாக் நகரம் ஆகியவை உள்ளன. 
thumb|400x400px| காஷ்கடார்யா பிராந்தியத்தின் மாவட்டங்கள்
காஷ்கடார்யோ பிராந்தியம் தற்போதய நிலையில்  (    ) பதின்மூன்று நிர்வாக மாவட்டங்களாக பிரிக்கப்பட்டுள்ளது. அவை 1. சிரச்சி மாவட்டம் ( தலைநகரம் சிரச்சி ), 2. தெஹ்கனாபாத் மாவட்டம் ( தலைநகரம் கரஷிகா ), 3. குசார் மாவட்டம் (தலைநகரம் குசார்), 4. காமாஷி மாவட்டம், 5. கர்ஷி மாவட்டம் (தலைநகரம் பேஷ்கண்ட் ), 6. கோசன் மாவட்டம் ( தலைநகரம் கோசன் ), 7. காஸ்பி மாவட்டம் ( தலைநகரம் முக்லன் ), 8. கிடோப் மாவட்டம் ( தலைநகரம் கிடோப் ),   9. மைரிஷ்கோர் மாவட்டம் ( தலைநகரம் யாங்கி-மிர்ஷ்கோர் ), 10. முபோரக் மாவட்டம் ( தலைநகரம் முபோர்க் ), 11. நிஷோன் மாவட்டம் ( தலைநகரம், யங்கி-நிஷோனா ) 12. ஷாக்ரிசாப்ஸ் மாவட்டம் ( தலைநகரம், ஷாக்ரிசாப்ஸ் ), 13. யக்கபாக் மாவட்டம் ( தலைநகரம் யக்கபாக் ) போன்றவை ஆகும்.

லத்தீன் எழுத்துகளில் உள்ள மாவட்ட பெயர்கள்  உஸ்பெகிஸ்தான் அரசாங்கத்தின் அதிகாரப்பூர்வ வலைத்தளத்தின்படி ஆகும்.

## நிலவியல்
பிராந்தியத்தின் காலநிலை என்பது பொதுவாக வறண்ட ஐரோப்பிய காலநிலை என்னும் கண்ட காலநிலை ஆகும். இது ஓரளவு அரை வெப்பமண்டலமாகுமாக உள்ளது.

## பொருளாதாரம்
பிராந்தியத்தின் இயற்கை வளங்களில் குறிப்பிடத்தக்க அளவில் பாறை எண்ணெய் மற்றும் இயற்கை எரிவளி இருப்புக்கள் உள்ளன. **முபரேக் எண்ணெய் மற்றும் எரிவாயு பதப்படுத்தும் தொழிற்சாலை** பிராந்தியத்தின் மிகப்பெரிய தொழிற்சாலையாக உள்ளது. மேலும் இங்கு கம்பளி தயாரிப்பு, ஜவுளி, சிறுதிறமான தொழில், உணவு பதப்படுத்துதல் மற்றும் கட்டுமான பொருட்கள் தொழில் போன்றவை உள்ளன. இங்கு மேற்கொள்ளும் முக்கிய வேளாண் பணிகளில் பருத்தி உள்ளிட்ட பல்வேறு பயிர்கள் செய்யப்படுகின்றன மேலும் கால்நடை வளர்ப்பு போன்றவையும் உள்ளன. பிராந்தியத்தில் நீர்ப்பாசன வசதிக்கான உள்கட்டமைப்ப அமைப்பாக நம்பகமான நீர் ஆதாரமாக பெரிய **டோலிமார்ஜோன் நீர்த்தேக்கம்** நன்றாக உருவாக்கப்பட்டுள்ளது.

இப்பகுதியில் நன்கு வளர்ந்த போக்குவரத்து உள்கட்டமைப்பு உள்ளது, 350 கி.மீ.க்கு மேற்பட்ட தொடர்வண்டி பாதைகள் மற்றும் 4000 கி.மீ.க்கு மேற்பாட்ட சாலை வசதி உள்ளது.

## கலாச்சாரம்
அமீர் தேமூரின் பிறப்பிடமான ஷாரிசாப்ஸ் நகரம் இப்பகுதியில் முக்கிய சுற்றுலா தலமாக உள்ளது.

## குறிப்புகள்

பகுப்பு:Coordinates on Wikidata
பகுப்பு:உஸ்பெக்கிஸ்தானின் பிராந்தியங்கள்
இரங்க்பூர்

**இரங்க்பூர்** (ஆங்கிலம்: Rangpur; வங்காள மொழி : রংপুর) என்பது வங்காளதேசத்தின் ரங்க்பூர் பிரிவின் முக்கிய நகரங்களில் ஒன்றாகும். ரங்க்பூர் நகரம் 1769 ஆம் ஆண்டு திசம்பர் 16 அன்று ரங்க்பூர் மாவட்ட தலைமையகமாக அறிவிக்கப்பட்டது. மேலும் 1869 ஆம் ஆண்டில் நகராட்சியாக நிறுவப்பட்டது. இது வங்காளதேசத்தின் பழமையான நகராட்சிகளில் ஒன்றாகும்.

நகராட்சி வங்காளதேசத்தின் வடமேற்கு பகுதியில் அமைந்துள்ளது. சமீபத்தில் நிறுவப்பட்ட வங்காளதேசத்தின் பொது பல்கலைக்கழகம் "பேகம் ரோக்கியா பல்கலைக்கழகம், ரங்க்பூர்" நகரின் தெற்கு பகுதியில் அமைந்துள்ளது. முன்னதாக, பெரிய ரங்க்பூர் மாவட்டத்தின் தலைமையகமாக ரங்க்பூர் இருந்தது. பின்னர் பெரிய ரங்க்பூர் மாவட்டம் ரங்க்பூர், குரிகிராம், நில்பமாரி, லால்முனிர்காட் மற்றும் கெய்பந்தா மாவட்டங்களாக உடைக்கப்பட்டது.

## வரலாறு
1575 ஆம் ஆண்டில் முகலாயப் பேரரசர் அக்பரின் தளபதியான ராஜா மன் சிங்கின் படையினரால் ரங்க்பூர் கைப்பற்றப்பட்டது., ஆனால் 1686 ஆம் ஆண்டு வரை அது முகலாய சாம்ராஜ்யத்தில் முழுமையாக ஒருங்கிணைக்கப்படவில்லை. பின்னர் ரங்க்பூர் கோரகாட்டின் "சார்க்கர்" கட்டுப்பாட்டின் கீழ் சென்றது. பிரித்தானிய கிழக்கிந்திய கம்பெனியின் காலத்தில் சன்யாசி கிளர்ச்சி நடந்தது.

## புவியியல்
ரங்க்பூர் நகரம் பிரதேச தலைமையகமாகும். ஆண்டு மழைவீழ்ச்சி சராசரியாக 2931 மி.மீ. ஆகும். சுமார் 28 சதுர கிலோமீட்டர் பரப்பளவில் அமைந்துள்ள ரங்க்பூர் நகரம் ககாட் ஆற்றின் கரையில் அமைந்துள்ளது. மேலும் இது 1869 ஆம் ஆண்டில் மீண்டும் நகராட்சியாக மாற்றப்பட்டது. ரங்க்பூர் நகரக் கழகத்தின் சனத்தொகை 2017 ஆம் ஆண்டில் 7,96,556 ஆக இருந்தது. ஆண்கள் 49% வீதமும், பெண்கள் 51% வீதமும் காணப்படுகின்றனர். மக்களின் எழுத்தறிவு விகிதம் 61% ஆகும். 2010 ஆம் ஆண்டின் சனவரியில் ரங்க்பூர் பிரிவு நிறுவப்பட்ட பின்னர் பிரதேச நகரமாக  ரங்க்பூர் நகரக் கழகம் நிறுவப்பட்டது.

## காலநிலை
கோப்பனின் காலநிலை வகைப்பாட்டின் கீழ் ரங்க்பூர் ஈரப்பதமான துணை வெப்பமண்டல காலநிலையில் வகைப்படுத்தப்படுகின்றது. ரங்க்பூரின் காலநிலை பொதுவாக பருவமழை , அதிக வெப்பநிலை, கணிசமான ஈரப்பதம் மற்றும் அதிக மழையால் குறிக்கப்படுகிறது. சூடான பருவம் ஏப்ரலில் தொடக்கத்தில் தொடங்கி சூலை வரை தொடர்கிறது. ரங்க்பூரில் சராசரி ஆண்டு வெப்பநிலை 24.9&nbsp;°C (76.8&nbsp;°F) ஆகும். ஆண்டுதோறும் சுமார் 2,192 மிமீ (86.30 அங்குலம்) மழைவீழ்ச்சி பதிவு செய்யப்படும்.

## பொருளாதாரம்
இந்த நகரம் சுற்றியுள்ள மாவட்டங்களுக்கான வணிக மையமாக உள்ளது. நகர மையத்தில் ஏராளமான அரசு மற்றும் தனியார் வங்கிகள், காப்பீட்டு நிறுவனங்கள், குடியிருப்பு விடுதிகள், சீன மற்றும் இந்திய உணவகங்கள், துரித உணவு, இனிப்பு கடைகள், பரிசுக் கடை மற்றும் பல உள்ளன. இது உலகளாவிய நிலைப்பாட்டின் காரணமாக வங்காளதேசத்தின் மிக முக்கியமான பொருளாதார மண்டலங்களில் ஒன்றாகும்.

## சுகாதாரம்
ரங்க்பூர் வடக்கு வங்காள மாவட்டங்கள் முழுவதும் சுகாதார வசதிகளுக்காக நன்கு அறியப்பட்டிருக்கிறது. நகரம் முழுவதும் நூற்றுக்கணக்கான மருத்துவமனைகள், தனியார் சுகாதார மையங்கள், கண்டறியும் மையங்கள் அமைந்துள்ளன. ரங்க்பூர் மருத்துவக் கல்லூரி மருத்துவமனை (ஆர்.எம்.சி.எச்), மூன்றாம் நிலை ஆயிரம் படுக்கை வசதி கொண்ட பொது மருத்துவமனை, பட்டதாரி மற்றும் முதுகலை மருத்துவக் கல்வியில் கற்பிக்கும் வசதியுடன் உள்ளது. ரங்க்பூர் மருத்துவக் கல்லூரியின் வளாகம் ரங்க்பூரின் வடமேற்கு பகுதியில் அமைந்துள்ளது. இது ராஜ்ஷாஹி மாவட்டத்திலிருந்து 210 கிலோமீட்டர் தூரத்திலும், டாக்காவிலிருந்து 330 கிலோமீட்டர் தொலைவிலும் உள்ளது. இது இந்தியாவை நேபாளத்துடன் இணைக்கும் நாடுகளுக்கிடையேயான நெடுஞ்சாலைக்கு அருகில் அமைந்துள்ளது.

## சான்றுகள்


பகுப்பு:வங்காளதேச நகரங்கள்
சியாங் மாய் நகரம்

**சியாங் மாய்** ( ஆங்கிலம்: Chiang Mai ) என்பது சில நேரங்களில் "சியாங்மாய்"  என்று எழுதப்படுகிறது, இது வடக்கு தாய்லாந்தின் மிகப்பெரிய நகரம் மற்றும் சியாங் மாய் மாகாணத்தின் தலைநகரம் ஆகும். இது       இது பாங்காக்கிலிருந்து வடக்கே 700 கி.மீ. (435 மைல்) தொலைவில் உள்ளது.

சியாங் மாய் (தாய் மொழியில் "புதிய நகரம்" என்று பொருள்) 1296 ஆம் ஆண்டில் லான் நாவின் புதிய தலைநகராக நிறுவப்பட்டது, இது முன்னாள் தலைநகரான சியாங் ராய்க்கு அடுத்தபடியாக இருந்தது .: 208-209 பிங் ஆற்றின் நகரத்தின் மூலோபாய இருப்பிடம் ( சாவோ ஃபிராயா நதியின் முக்கிய துணை நதி) மற்றும் முக்கிய வர்த்தக பாதைகளுக்கு அதன் அருகாமையும் அதன் வரலாற்று முக்கியத்துவத்திற்கு பங்களித்தன.

சியாங் மாயின் நகரம் (தெசபான் நாகோன், "நகர நகராட்சி") 160,000 மக்கள்தொகை கொண்ட மியூங் சியாங் மாய் மாவட்டத்தின் பெரும்பாலான பகுதிகளை மட்டுமே அதிகாரப்பூர்வமாக உள்ளடக்கியது என்றாலும், நகரத்தின் பரவலானது பல அண்டை மாவட்டங்களாக பரவியுள்ளது. சியாங் மாய் பெருநகரப் பகுதியில் கிட்டத்தட்ட ஒரு மில்லியன் மக்கள் உள்ளனர், இது சியாங் மாய் மாகாணத்தின் மொத்தத்தில் பாதிக்கும் மேலானது.

நகரம் நான்கு குவாங் (தேர்தல் பகுதி) என பிரிக்கப்பட்டுள்ளது: நக்கோன் பிங், ஸ்ரீவிஜயா, மெங்கிராய் மற்றும் கவிலா. முதல் மூன்றும் பிங் ஆற்றின் மேற்குக் கரையிலும், கவிலா கிழக்குக் கரையிலும் உள்ளன. நகோன் பிங் மாவட்டம் நகரின் வடக்கு பகுதியை உள்ளடக்கியது. ஸ்ரீவிஜயா, மெங்கிராய் மற்றும் கவிலா முறையே மேற்கு, தெற்கு மற்றும் கிழக்கு பகுதிகளைக் கொண்டுள்ளது. நகர மையம்-நகர சுவர்களுக்குள்-பெரும்பாலும் ஸ்ரீவிஜயா பகுதிக்குள் உள்ளது.

## முத்திரை
நகர சின்னத்தின் மையத்தில் வாட் பிராவில் உள்ள தாது கோபுரத்தைக் கொண்டுள்ளது. அதன் கீழே வடக்கு தாய்லாந்தின் மலைகளில் மிதமான காலநிலையைக் குறிக்கும் மேகங்கள் உள்ளன. ஒரு நாகம் உள்ளது, பிங் நதியின் ஆதாரமாக கூறப்படும் புராண பாம்பு, மற்றும் நிலத்தின் வளத்தை குறிக்கும் அரிசி தண்டுகள் ஆகியவும் உள்ளது.

## நிலவியல்

### காலநிலை
சியாங் மாய் ஒரு வெப்பமண்டல காலநிலையை ( கோப்பன் ) கொண்டுள்ளது, இது குறைந்த அட்சரேகை மற்றும் மிதமான உயரத்தால், ஆண்டு முழுவதும் வெப்பமான மற்றும் வெப்பமான காலநிலையுடன் இருக்கும், இருப்பினும் வறண்ட காலங்களில் இரவு நேரத்தில் குளிர்ச்சியாகவும்  இருக்கும். இதுவரை பதிவு செய்யப்பட்ட அதிகபட்ச வெப்பநிலை   மே 2005 இல். குளிர் மற்றும் வெப்பமான வானிலை விளைவுகள் அடிக்கடி நிகழ்கின்றன, ஆனால் குளிர்  வெப்ப விளைவுகளை விட நீண்ட காலம் நீடிக்கும் மற்றும் 85 வயதிற்கு மேற்பட்ட வயதானவர்களை அபாயத்திற்கு இட்டுச்செல்கிறது.

### காற்று மாசுபாடு
சியாங் மாயில் தொடர்ச்சியான சுற்றுச்சூழல் பிரச்சினை காற்று மற்றும் மாசுபாடு என்பது ஒவ்வொரு ஆண்டும் பிப்ரவரி மற்றும் ஏப்ரல் மாதங்களுக்கு இடையில் வறண்ட காலத்தின் முடிவில் நிகழ்கிறது. 1994 ஆம் ஆண்டில், நகரத்தின் காற்று மாசுபாட்டுடன் தொடர்புடைய சுவாசக் கோளாறுகளால் பாதிக்கப்பட்ட நகரவாசிகளின் எண்ணிக்கை மருத்துவமனைகளில் அதிகரித்து வருவதாக டாக்டர் வோங்புரனாவாட் கூறினார். 
 
## குறிப்புகள்

பகுப்பு:தாய்லாந்து நாட்டிலுள்ள ஊர்களும் நகரங்களும்
பகுப்பு:தாய்லாந்து வரலாறு
வாட் பூ, லாவோஸ்

வாட் பூ (ஆங்கிலம்: Vat Phou) என்பது தெற்கு லாவோஸில் உள்ள பாழடைந்த கெமர் இந்து கோயில் வளாகமாகும். இது சம்பாசக் மாகாணத்தின் மேக்கொங் ஆற்றிலிருந்து 6 கிலோமீட்டர் (3.7 மைல்) தொலைவில் உள்ள போ காவோ மலையின் அடிவாரத்தில் உள்ளது. 5 ஆம் நூற்றாண்டின் முற்பகுதியில் இந்த இடத்தில் ஒரு கோயில் இருந்தது, ஆனால் எஞ்சியிருக்கும் கட்டமைப்புகள் 11 முதல் 13 ஆம் நூற்றாண்டிலிருந்து காணப்படுகின்றன. இது ஒரு தனித்துவமான கட்டமைப்பைக் கொண்டுள்ளது: இதன் கூறுகள் அதன் சன்னதிக்கு இட்டுச் செல்கின்றன, அங்கு சிவபெருமானின்  ஒரு லிங்க த்தின் மீது நீரூற்றுவது சிறப்பாகும். இந்த தளம் பின்னர் தேரவாத பௌத்த வழிபாட்டின் மையமாக மாறியது, அது இன்றும் உள்ளது.

## வரலாறு
வாட் பூ ஆரம்பத்தில் ஸ்ரேஸ்தாபுரா நகரத்துடன் தொடர்புடையது,  இது லிங்காபர்வதா மலைக்கு நேரடியாக கிழக்கே மீகாங்கின் கரையில் அமைந்துள்ளது (இப்போது போ காவ் என்று அழைக்கப்படுகிறது). ஐந்தாம் நூற்றாண்டின் பிற்பகுதியில், நகரம் ஒரு ராச்சியத்தின் தலைநகராக இருந்தது, இது நூல்கள் மற்றும் கல்வெட்டுகள் சென்லா இராச்சியம் மற்றும் சம்பாவுடன் இணைகின்றன.  மலையின் முதல் கட்டமைப்பு இந்த காலத்தில் கட்டப்பட்டது. இந்த மலையின் உச்சியில் உள்ள லிங்கம் வடிவம்ஆன்மீக முக்கியத்துவத்தைப் பெற்றது. ஆகவே, இந்த மலையே சிவனின் வீடாகவும், நதி கடல் அல்லது கங்கையை குறிக்கும் எனவும் கருதப்படுகிறது. இந்த கோயில் இயற்கையாகவே சிவனுக்கு அர்ப்பணிக்கப்பட்டது, அதே நேரத்தில் கோயிலுக்கு பின்னால் உள்ள நீரூற்றில் இருக்கும் தண்ணீர் புனிதமாக கருதப்படுகிறது.

தென்மேற்கில் அங்கோரை மையமாகக் கொண்ட கெமர் பேரரசின் ஒரு பகுதியாக வாட் பூ இருந்தது, குறைந்தது 10 ஆம் நூற்றாண்டின் ஆரம்பத்தில் முதலாம் யாசோவர்மனின் ஆட்சியின் ஆரம்பத்தில். கோயிலுக்கு நேரடியாக தெற்கே அங்கோரியன் காலத்தில் ஸ்ரேஸ்தபுரா  இருந்தது. பிற்காலத்தில், அசல் கட்டிடங்கள் மாற்றப்பட்டன, சில கல் தொகுதிகளை மீண்டும் பயன்படுத்தின; இப்போது காணப்படும் இந்த கோயில் முதன்மையாக 11 ஆம் நூற்றாண்டின் கோ கெர் மற்றும் பாபூன் காலங்களில் கட்டப்பட்டது. அடுத்த இரண்டு நூற்றாண்டுகளில் சிறிய மாற்றங்கள் செய்யப்பட்டன, கோயில், பேரரசில் இருந்ததைப் போலவே, தேராவத பௌத்த்த பயன்பாட்டிற்கு மாற்றப்பட்டது.

இந்த பகுதி லாவோவின் கட்டுப்பாட்டிற்கு வந்தபின் இது தொடர்ந்தது, மேலும் ஒவ்வொரு பிப்ரவரியிலும் ஒரு திருவிழா நடைபெறுகிறது. பாதையில் எல்லை இடுகைகளை மீட்டெடுப்பதைத் தவிர, சிறிய மறுசீரமைப்பு பணிகள் செய்யப்பட்டுள்ளன. வாட் பூ 2001 இல் உலக பாரம்பரிய தளமாக அறிவிக்கப்பட்டுள்ளது.

## தளம்
பெரும்பாலான கெமர் கோயில்களைப் போலவே, வாட் பூ கிழக்கு நோக்கியும் உள்ளது. பாரேக்கள் ( நீர்த்தேக்கங்கள் ) உட்பட, இது நதியின் மூலத்திலிருந்து 1.4 கிலோமீட்டர் (0.87 மைல்) கிழக்கே, மலையின் 100 மீட்டர் (330 அடி) குன்றின் அடிவாரம் வரை நீண்டுள்ளது. கோயிலுக்கு கிழக்கே 6 கிலோமீட்டர் (3.7 மைல்), மீகாங்கின் மேற்குக் கரையில், நகரம் அமைந்துள்ளது, அதே நேரத்தில் கோயிலிலிருந்து தெற்கே ஒரு சாலை மற்ற கோயில்களுக்கும், இறுதியில் அங்கோர் நகரத்திற்கும் செல்கிறது.   
  
## வருகை
இன்று இந்த இடம் பொதுமக்களுக்கு மத நடவடிக்கைகள் மற்றும் சுற்றுலா பயணிகளுக்களின் வருகைகளுக்காக திறக்கப்பட்டுள்ளது.

சிவன், விஷ்ணு மற்றும் நந்தின் சிலைகள், பௌத்த சிலைகள் போன்ற பல நூற்றாண்டுகளின் கலைப்பொருட்கள் கோயில் வளாகத்தில்  அமைந்துள்ள ஒரு அருங்காட்சியகத்தை இந்த தளம் கொண்டுள்ளது.  அருங்காட்சியக கட்டிடம் நிலத்தடி தளத்தை பார்வையாளர்கள் பார்வையிடுவது ஒரு குறிப்பிட்ட அளவிற்கு மட்டுப்படுத்தப்பட்டுள்ளது.

## குறிப்புகள்

பகுப்பு:லாவோசியப் பண்பாடு
பகுப்பு:லாவோசுக் கோயில்கள்
பகுப்பு:லாவோஸ்